**หลักกฎหมายที่ควรรู้ในการทำสัญญากู้ยืม**

1.สัญญากู้ยืมเงินเป็นสัญญาที่ไม่มีแบบตายตัว  
2.การกู้ยืมเงินกันมากกว่า 2,000 บาท หากไม่ทำสัญญา หรือ มีหลักฐานเป็นหนังสือ จะไม่สามารถฟ้องร้องบังคับคดีได้  
3.ห้ามคิดอัตราดอกเบี้ยสูงกว่าร้อยละ 15 ต่อปี หากเกินดอกเบี้ยจะเป็น โมฆะ  
4. ห้ามคิดดอกเบี้ยทบต้น  
5. อายุความ 10 ปี นับแต่วันที่หนี้เงินกู้ถึงกำหนดชำระ

**หลักกฎหมายภาษีอาการที่เกี่ยวข้อง**

1. ภาษีเงินได้นิติบุคคล  
ดอกเบี้ยที่บริษัทฯ ได้รับจากการให้ผู้อื่นกู้ยืมเงิน ถือเป็นรายได้เนื่องจากการประกอบกิจการ บริษัทฯต้องนำดอกเบี้ยจากการให้ผู้อื่นกู้ยืมเงินมารวมกับรายได้อื่นเพื่อคำนวณกำไรสุทธิเพื่อเสียภาษีเงินได้นิติบุคคลตามมาตรา 65 แห่งประมวลรัษฎากร สำหรับรอบระยะเวลาบัญชีที่มีรายได้นั้น  
2. ภาษีธุรกิจเฉพาะ  
บริษัทฯ ให้ผู้อื่นกู้ยืมเงิน ถือเป็นการประกอบกิจการเยี่ยงธนาคารพาณิชย์อยู่ในบังคับต้องเสียภาษีธุรกิจเฉพาะ ตามมาตรา 91/2(5) แห่งประมวลรัษฎากร และรายรับจากดอกเบี้ยของบริษัทฯ คือฐานภาษีในการคำนวณภาษีธุรกิจเฉพาะ ตามมาตรา 91/5(5) แห่งประมวลรัษฎากร  
3. อากรแสตมป์  
สัญญากู้ยืมเงินของบริษัทฯ ถือเป็นตราสารที่ระบุไว้ในบัญชีอัตราอากรแสตมป์ จึงต้องปิดแสตมป์ตามอัตราที่กำหนดไว้ในบัญชี ตามมาตรา 104 แห่งประมวลรัษฎากร ในอัตราทุกจำนวนเงิน2,000 บาท แห่งวงเงินให้กู้ยืม ต่อค่าอากรแสตมป์ 1 บาท แต่เมื่อคำนวณค่าอากรแล้วเกิน 10,000บาท ให้เสีย 10,000 บาท

***สัญญากู้ยืมเงินเพื่อสวัสดิการพนักงาน***

**บริษั*ท..............................................จำกัด***

*วันที่..........เดือน...............................พ.ศ.................*

*สัญญานี้ทำขึ้นระหว่างบริษัท..........................................................................จำกัด ซึ่งต่อไปนี้ ในสัญญาเรียกว่า*

*“ผู้ให้กู้” ฝ่ายหนึ่ง กับ นาย / นาง / นางสาว ................................................................พนักงาน*

*บริษัท............................................จำกัด อยู่บ้านเลขที่..............ซอย..........................ถนน...........................แขวง...................เขต.......................................................... ซึ่งต่อไปนี้สัญญาเรียกว่า “ผู้กู้” อีกฝ่ายหนึ่ง ทั้งสองฝ่ายตกลงทำสัญญากัน โดยมีข้อความสำคัญดังต่อไปนี้*

*ข้อ 1. ผู้กู้ได้กู้ยืมเงินจากผู้ให้กู้เป็นเงินจำนวน..................................บาท (....................................................) เพื่อ*

*นำไปซื้อ.............................................. เพื่อใช้ในกิจกรรมของบริษัทซึ่งพนักงานได้ปฏิบัติหน้าที่อยู่ โดยผู้ให้กู้ได้ส่งมอบเงินที่กู้ยืมและผู้กู้ได้รับได้รับเงินดังกล่าวเรียบร้อยแล้วในวันทำสัญญาฉบับนี้*

*ข้อ 2. ผู้กู้ตกลงชำระดอกเบี้ยให้แก่ผู้ให้กู้ในอัตราร้อยละ.................ต่อปี จนถึงวันที่ชำระหนี้เสร็จสิ้น*

*ข้อ 3. ผู้กู้ตกลงยินยอมชำระหนี้เงินกู้ยืมให้แก่ผู้ให้กู้โดยชำระเงินต้นภายใน วันที่..........เดือน....................พ.ศ…………*

*ส่วนดอกเบี้ยชำระเป็นรายเดือน ๆ ละ.......................บาท (...............................................) ภายในวันที่.............ของทุก ๆ เดือน*

*ข้อ 4. หากผู้กู้หรือผู้ให้กู้ผิดสัญญาข้อหนึ่งข้อใด คู่สัญญาฝ่ายนั้นยินยอมรับผิด ในความเสียหายของบรรดาที่คู่สัญญา*

*อีกฝ่ายหนึ่งพึงได้รับจากการผิดสัญญา*

*สัญญานี้ทำขึ้นสองฉบับ มีข้อความถูกต้องตรงกัน คู่สัญญาอ่านและเข้าใจข้อความในสัญญาโดยตลอดดีแล้ว จึงลง*

*ลายมือชื่อไว้เป็นหลักฐานไว้เป็นสำคัญต่อหน้าพยาน*

*ลงชื่อ..........................................ผู้ให้กู้ ลงชื่อ..........................................ผู้ใกู้*

*(................................................) (................................................)*

*ลงชื่อ..........................................พยาน ลงชื่อ..........................................พยาน*

*(................................................) (................................................)*